S-455/2022

Mál þetta, sem þingfest var og dómtekið fimmtudaginn 17. nóvember sl., er höfðað með ákæru lögreglustjórans á Suðurlandi þann 13. október sl., á hendur X, I. fyrir umferðarlagabrot með því að hafa, aðfaranótt mánudagsins 14. febrúar 2022, ekið bifreiðinni [...]norður Hamraberg við Álfaberg í Hafnarfirði án þess að hafa öðlast ökuréttindi og undir áhrifum ávana- og fíkniefna (í blóði mældist tetrahýdrókannabínól 4,8 ng/ml.). (007-2022-xxxx)

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

II. fyrir umferðar- og fíkniefnalagabrot

með því að hafa, að kvöldi laugardagsins 26. mars 2022, ekið bifreiðinni [...] um Suðurhellu í Hafnarfirði án þess að hafa öðlast ökuréttindi, undir áhrifum áfengis (vínandamagn í blóði 0,79 ‰) og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist tetrahýdrókannabínól 17 ng/ml). Ennfremur með því að hafa umrætt sinn haft í vörslum sínum 2,81 gaf maríhúana og 1,7 gaf kannabisstönglum sem lögregla fann við leit í bifreiðinni.

(007-2022-xxxxx)

Teljast brot ákærða varða við 1. mgr., sbr. 2. mgr. 49. gr., 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, allt sbr. 1. mgr. 95. gr. sömu laga. Ennfremur við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

III. fyrir umferðarlagabrot

með því að hafa, mánudaginn 23. maí 2022, ekið bifreiðinni [...] án þess að hafa öðlast ökuréttindi um Ásvallabraut við Hvaleyrarvatnsveg í Hafnarfirði.

(007-2022-xxxxx)

Telst brot ákærða varða við 1. mgr. 58. gr., sbr. 1. mgr. 95. gr. umferðarlaga nr. 77, 2019.

IV. fyrir umferðarlagabrot

með því að hafa, að kvöldi laugardagsins 30. júlí 2022, ekið bifreiðinni [...] um Sæbraut á Höfn í Hornafirði án þess að hafa öðlast ökuréttindi, undir áhrifum áfengis (vínandamagn í blóði 0,77 ‰) og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist tetrahýdrókannabínól 6,6 ng/ml.).

(318-2022-xxxxx)

Teljast brot ákærða varða við 1. mgr., sbr. 2. mgr. 49. gr., 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, allt sbr. 1. mgr. 95. gr. sömu laga.

Þess er krafist að ákærði verði dæmdur til refsingar, til að sæta sviptingu réttar til að öðlast ökuskírteini samkvæmt 4. mgr. 58. gr. umferðarlaga nr. 77, 2019, til að sæta sviptingu ökuréttar samkvæmt 99. gr. og 101. gr. sömu laga frá 3. ágúst 2022 að telja og til greiðslu alls sakarkostnaðar. Þá er krafist upptöku á framangreindum fíkniefnum (efnaskrá lögreglu nr. 47774) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001.

Ákærði mætti ekki við þingfestingu málsins þrátt fyrir lögmæta birtingu ákæru þann 28. október sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 ummeðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu, en þann 13. október 2020 var hann fundinn sekur um fíkniefnalagabrot, n. t. t. vörslur í sölu- og dreifingarskyni, en ákvörðun refsingar var frestað skilorðsbundið til tveggja ára. Með broti því sem lýst er í ákæru hefur ákærði rofið skilorð síðastgreinds dóms og ber því að ákveða refsingu í einu lagi sbr. 60. gr. og 77. gr. almennra hegningarlaga nr. 19/1940..

Refsing ákærða er hæfilega ákveðin 1.750.000 kr. ísekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í 52 daga.

Með vísan til 99. og 101. gr. umferðarlaga nr. 77/2019, með síðari breytingum, ber að svipta ákærða ökurétti í þrjú ár, frá birtingu dóms þessa að telja. Með vísan til 6. mgr.5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirlitum lögreglu samtals 323.472 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærði, X, greiði 1.750.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 52 daga.

Ákærði er sviptur ökurétti í þrjú ár, frá birtingu dóms þessa að telja.

Gerð eru upptæk 2,81 gaf maríhúana og 1,7 gaf kannabisstönglum, sbr. efnaskrá lögreglu 47774.

Ákærði greiði allan sakarkostnað, 323.472 krónur.

S-kvk-nf I-kvk-nf.